open-index/open-wikipedia-markdown huggingface dataset:
Arrotxapea

250px|miniatura|Arrotxapea
**Arrotxapea** (en éuscaro tamén: *Errotxapea*, en castelán: *Rochapea* e oficialmente *Rochapea/Arrotxapea*) é un barrio da cidade de Pamplona, na Comunidade Foral de Navarra. Está situado ao pé das antigas murallas, paralelo ao río Arga.

## Historia e características 
Foi o único barrio de Pamplona que xurdiu nos extras muros da cidade, xa que en Pamplona, ao ser "Praza Forte", se impedía a edificación nas súas proximidades por razóns de defensa, por ser "zonas polémicas" no argot militar. Por esta razón nesta zona podíase construír con certas condicións, como era que non superasen os 10 m de altura e con materiais de construción pouco resistentes como o ladrillo. A partir das Reais Ordes de 1900 e 1901 permitiuse construír sen límites nin en alturas nin en canto a materiais.

Por iso é o barrio máis antigo de Pamplona, exceptuando a Zona Antiga, fundada polos campesiños, que traballaban e vivían extras muros. Arrotxapea toma o seu nome da "torre da Rocha" que defendía o burgo de San Cernin na parte que hoxe ocupa o Museo de Navarra. Inicialmente coñecíase como "Jus la Rocha" que na lingua dos habitantes do burgo, occitano, significa debaixo da Rocha é dicir os terreos que se estenden "debaixo da Rocha". Posteriormente o nome euscarizouse a Arrotxapea, poñendo o sufixo -pea que significa debaixo, e polo tanto co mesmo significado.

Hai referencias ao longo da historia deste barrio. En 1773 durante a Guerra da Convención este foi arrasado por tropas francesas, deixando 1.500 persoas sen vivenda. A comezos do século XX edificáronse vivendas de clases populares sen unha orde urbanística e instaláronse fundicións e novas industrias, sen abandonar as hortas.

Para acceder á antiga Arrotxapea dende a cidade tíñase que atravesar o portal da Arrotxapea de 1533 que se encontraba ao final da costa de Santo Domingo. Este portal foi derrubado en 1914, cando o sistema defensivo das murallas se volvera ineficaz. Por esta porta saíase ao barrio de curtidores, xusto antes da ponte da Arrotxapea, formada por unhas cantas casas na beira do río. As hortas que se encontraban tomaban o nome do seu propietario.

En pleno desenvolvemento urbanístico, combina o barrio os edificios máis modernos e residenciais, con outros que superan os 60 anos de vida.

As súas festas oficiais son a segunda semana do mes de xuño.

## Lugares de interese 
*Cruzamento de Cuatrovientos
*Igrexa do Ave María
*Bulevar do Río Arga
*Ponte de San Pedro
*Ponte de Santa Engracia
*Ponte Novo de Santa Engracia ou Ponte de Cuatrovientos
*Mosteiro Vello de San Pedro
*Residencia de Oblatas
*Fábrica Iwer
*Centro de Saúde
*Corralillos del Gas

## Véxase tamén 
### Bibliografía 
*
Eneko Goia

**Eneko Goia Laso**, nado en Donostia o 30 de outubro de 1971, é un político español, membro do Partido Nacionalista Vasco. Dende o 13 de xuño de 2015 é alcalde de Donostia.

## Biografía 
Eneko Goia naceu no barrio donostiarra de Amara o 30 de outubro de 1971. Estudou nos colexios Ikasbide Ikastola e Barandiaran Lizeoa. Licenciouse en Dereito na Universidade do País Vasco para máis tarde diplomarse en Dereito da Unión Europea na Universidade de Deusto. Foi profesor no Instituto de Mercadotecnia do País Vasco.

Entre a súa actividade política, vinculada ao Partido Nacionalista Vasco (EAJ-PNV), destaca a de Deputado no Parlamento Vasco (2005-2007), Deputado Foral de Infraestruturas Viarias na Deputación Foral de Guipúscoa (2007-2011) e concelleiro e voceiro do Partido Nacionalista Vasco, na oposición, no Concello de Donostia na lexislatura 2011-2015. No ano 2015 é elixido alcalde da cidade mediante un acordo de goberno realizado co Partido Socialista de Euskadi.

## Notas
Condado de Częstochowa

O **condado de Częstochowa** (en ) é un condado do voivodato de Silesia, no sur de Polonia. Foi creado o 1 de xaneiro de 1999 como resultado das reformas do goberno local en Polonia de 1998. O seu centro administrativo é a cidade de Częstochowa, malia non pertencer ao condado e constituír unha cidade-condado de seu.

## Subdivisións 
thumb|right|250px|Concellos do condado de Częstochowa.
O condado divídese en dezaseis concellos: dous concellos mixtos e catorce concellos rurais:
#Mykanów (concello rural)
#Kłomnice (concello rural)
#Blachownia (concello mixto)
#Poczesna (concello rural)
#Konopiska (concello rural)
#Koniecpol (concello mixto)
#Mstów (concello rural)
#Rędziny (concello rural)
#Olsztyn (concello rural)
#Janów (concello rural)
#Kamienica Polska (concello rural)
#Lelów (concello rural)
#Kruszyna (concello rural)
#Dąbrowa Zielona (concello rural)
#Przyrów (concello rural)
#Starcza (concello rural)
Serge Leuko

**Serge Sidoine Tchaha Leuko**, coñecido como **Serge Leuko**, nado o 4 de agosto de 1993 en Douala, é un futbolista profesional internacional camerunés, que xoga como lateral no Club Deportivo Lugo de La Liga 2.

## Traxectoria 
Nado en Douala, aterrou en España no verán de 2008 tras participar en varias ocasiónw en torneos da Fundación Samuel Eto'o. Sería o Real Club Deportivo Mallorca o equipo que se fixa nel para dar o salto aos terreos de xogo. Tras unha tempada no club mallorquí, Leuko xogou no Ciutadella e posteriormente no Torre Levante. Na temporada 2011-12 chega ao Valencia Club de Fútbol para xogar no xuvenil da División de Honra, xusto despois de xogar Mundial Sub-20 de Colombia, onde Leuko xogou 3 dos catro partidos que disputou a . Co equipo xuvenil gaña o campionato do Grupo VII. Na seguinte temporada o xogador pasa formar parte do Valencia Mestalla, filial do equipo valencianista que milita na Segunda División B, onde permanece tres temporadas. Tras finalizar o seu contrato no equipo valenciano asina por tres temporadas co Club Deportivo Lugo da Segunda División. Tras un primeiro ano cedido á UD Somozas da Segunda División B, onde destaca xogando 28 partidos, a seguinte temporada retorna ao club albivermello. Tras comezar a temporada 2016−17, o 19 de setembro, é chamado pola , aínda que finalmente é desconvocado. En marzo de 2017, tras facerse co posto no lateral esquerdo do Lugo é de novo chamado pola súa selección, debutando o 28 de marzo na derrota ante Guinea por 1−2.. Leuko converteuse así no primeiro xogador do club lucense en ser internacional mentres era membro do equipo.

### Clubs 
## Notas 
## Véxase tamén 
### Ligazóns externas 
* Perfil na web da FIFA  
* Datos do xogador en bdfutbol.com 
* Datos do xogador en Transfermarkt 
* Datos do xogador en La Preferente
Galería de imaxes do pazo de San Pedro de Bembibre

**Pazo de San Pedro de Bembibre**, na parroquia de Bembibre (Taboada).

File:Pazo_de_San_Pedro,_Taboada,_Galiza.JPG
File:Pazo de San Pedro de Bembibre (detalle 1), Taboada, Galiza.JPG|Á oeste
File:Pazo de San Pedro de Bembibre (detalle 2), Taboada, Galiza.JPG|Detalle da cheminea oeste
File:Pazo de San Pedro de Bembibre (detalle 3), Taboada, Galiza.JPG|Entrada principal
File:Pazo de San Pedro de Bembibre (detalle 4), Taboada, Galiza.JPG
Pazo de San Pedro de Bembibre (detalle 5), Taboada, Galiza.JPG|Pombal
File:Pazo de San Pedro de Bembibre (detalle 6), Taboada, Galiza.JPG|Á leste
File:Pazo de San Pedro de Bembibre (detalle 7), Taboada, Galiza.JPG|Á noroeste
Wikipedia en azerí

A **Wikipedia en azerí** (en , en ) é a versión da Wikipedia en lingua azerí, iniciada en xaneiro de 2002. Esta versión da enciclopedia contén  artigos e  usuarios, dos cales  son activos.

## Galería de imaxes 

Wikipedia-logo-v2-az.png|Logo oficial (azerí do norte)
10mark az.svg|Décimo aniversario de Wikipedia
50000 məqalə-az.wikipedia.png|50&nbsp;000 artigos
10000 Ərəb əlifbalı məqalə-az.wikipedia.jpg|10&nbsp;000 artigos en alfabeto árabe (non oficial)
AzWiki-logo-100000 article.png|Logo dos 100&nbsp;000 artigos (25 de marzo de 2014)
AZB LOGOH.jpg|Logo dos 10&nbsp;000 artigos en azerí do sur

## Notas 
## Véxase tamén 
### Ligazóns externas 
;Norte
* Wikipedia en azerí  
* Wikipedia en azerí (móbil
;Sur
* Wikipedia en azerí  
* Wikipedia en azerí (móbil
Menduíña

O topónimo **Menduíña** pode referirse a:

;En Galiza
***Menduíña**, lugar da parroquia de Aldán, no concello de Cangas.

;Praia de Galiza
***Praia de Menduíña**, areal na parroquia de Aldán, no concello de Cangas.

Amais, como apelido, pode referirse a:

***Claudio Sánchez-Albornoz Menduiña**, historiador e político español (1893-1984);
***Ana Gandón Menduíña**, política galega (n. 1950);
***Xosé Uxío Nerga Menduiña**, relixioso galego (n. 1962).

## Véxase tamén
### Outros artigos
***Menduiña**, marca de cervexa artesá elaborada pola empresa galega, con sede en Cangas, *Adegas Menduiña, S.L.*.
Insomnia (filme de 2002)

***Insomnia*** é un filme estadounidense dirixido por Christopher Nolan que se estreou no 2002. Está protagonizado por Al Pacino, Robin Williams e Hilary Swank e conta a historia dun detective dos Ánxeles que está a investigar un caso de asasinato nunha vila de Alasca. É un remake do filme de 1997 *Insomnia*. *Insomnia* foi estreado o 24 de maio de 2002, recibindo a aclamación da crítica e éxito de recadación, gañando $114 millóns en todo o mundo.

## Personaxes 
* Al Pacino como Detective Will Dormer
* Robin Williams como Walter Finch
* Hilary Swank como Ellie Burr
* Maura Tierney como Rachel Clement
* Martin Donovan como Detective Hap Eckhart
* Nicky Katt como Fred Duggar 
* Paul Dooley como Xefe Charlie Nyback
* Crystal Lowe como Kay Connell
* Jay Brazeau como Francis
* Larry Holden como Farrell
* Kerry Sandomirsky como Trish Eckhart
* Lorne Cardinal como Rich
* Katharine Isabelle como Tanya Francke
* Jonathan Jackson como Randy Stetz
* Paula Shaw como Coronel

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Casper Meets Wendy

***Casper Meets Wendy*** é un filme estadounidense dirixido por Sean McNamara que se estreou o 22 de setembro de 1998. É unha secuela de *Casper: A Spirited Beginning*; sendo ámbolos filmes precuelas do filme de 1995 *Casper*.

## Personaxes 
* Jeremy Foley como voz de Casper
* Hilary Duff como Wendy
* Jim Ward como voz de Stretch
* Bill Farmer como voz de Stinkie
* Jess Harnell como voz de Fatso
* Cathy Moriarty como Gerty
* Shelley Duvall como Gabby
* Teri Garr como Fanny
* George Hamilton como Desmond Spellman
* Richard Moll como Jules
* Vincent Schiavelli como Vincent
* Pauly Shore como The Oracle
* Blake Foster como Josh Jackman
* Logan Robbins como amigo de Josh
* Michael McDonald como Spike
* Travis McKenna como Phil
* Patrick Richwood como Vinne

## Véxase tamén 
### Ligazóns externas 
*
Concello de Sztabin

O **concello de Sztabin** é un concello *(gmina)* rural do condado de Augustów, en Polonia. O seu centro administrativo é a localidade homónima, a aproximadamente 21&nbsp;km ao sueste de Augustów.

O concello ten unha superficie de 361,8&nbsp;km2, e unha poboación total de 5.449 habitantes (2006).
Subida a Chantada

A **Subida a Chantada** é unha proba automobilística que se disputa anualmente na Ribeira Sacra chantadina. Xeralmente celébrase a derradeira fin de semana de xullo e está organizada pola Escudería Chantada. Puntúa para o Campionato de España de Montaña e anteriormente tamén o fixo para o Campionato de Galicia de Montaña e para o Campionato de Europa de Montaña.

## Percorrido
O tramo ten unha lonxitude de 4,1 quilómetros de distancia, un desnivel de 250 metros e unha pendente media do 7,5 %. É un circuíto rodeado de viñedos que remata preto da vila de Chantada.

A saída sitúase sobre unha ponte sobre o río Miño entre as parroquias de Belesar e Diomondi (O Saviñao). Transcorre por dúas zonas ben diferenciadas, un primeiro tramo da estrada LU-617 estreita e lenta, que combina diferentes tipos curvas e na famosa curva dos cipreses enlaza coa estrada LU-533. Esta segunda parte é un trazado moito máis rápido, no que se alcanzan maiores velocidades.

## Programa
A proba realízase en fin de semana, o sábado dende as 09.00 fanse as verificacións administrativas e técnicas. Ás 09.30 horas ábrese o parque pechado na Casa da Cultura. Ás 14.00 horas publícase a lista dos pilotos autorizados a tomar a saída e posteriormente faise a presentación dos pilotos. A saída da primeira manga é ás 15.30.

O domingo ás 08.30 horas faise a presentación dos pilotos, e ás 09.30 horas comeza a saída da segunda manga. Pola tarde, ás 16.15 horas, publícanse os resultados e a continuación a faise a entrega de premios e trofeos. No 2015 este acto celebrouse no novo Auditorio de Chantada.

## Récord da proba
En 1998 o piloto Andrés Vilariño cun Osella PA-20  acadou un tempo de 1'46'074.

## Edición 2015
A edición do 2015 celebrouse os días 18 e 19 de xullo. Este ano tamén foi puntuable para a Copa Stark Box, que se corre sobre os Seat Marbella. Os resultados  dos 3 primeiros clasificados son:

## Edición 2014
A edición do 2014 celebrouse os días 19 e 20 de xullo. Os resultados  dos 3 primeiros clasificados son:

## Palmarés
## Notas 
## Véxase tamén 
### Ligazóns externas 
* Sitio web oficial da Escudaría Chantada
* Vídeo: XVI SUBIDA CHANTADA 1984
Lepidopsetta

***Lepidopsetta*** é un xénero de peixes teleósteos da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos, que comprende tres especies propias das costas do Pacífico norte.

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

## Taxonomía 
O xénero foi descrito por primeira vez en 1872 polo ictiólogo estadounidense Theodore Nicholas Gill.

* *Lepidopsetta bilineata* (Ayres, 1855) - solla de rocha do Pacífico.
* *Lepidopsetta mochigarei* Snyder, 1911
* *Lepidopsetta polyxystra* Orr & Matarese, 2000

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronectinos

### Ligazóns externas 
* *Lepidopsetta* na EOL.
* *Lepidopsetta* en ADW.
Carlos Salem

**Carlos Salem Sola**, nado en Buenos Aires en 1959, é un escritor arxentino.

## Traxectoria 
Vive en España desde 1988, onde traballou para publicacións como *El Faro de Ceuta*, *El Telegrama* ou *El Faro de Melilla*.

## Obra 
### Novelas 
* *Camino de ida* (2007, Salto de Página)
* *Matar y guardar la ropa* (2008, Salto de Página)
* *Pero sigo siendo el rey* (2009, Salto de Página)
* *Cracovia sin ti* (2010, Imagine Ediciones)
* *Un jamón calibre 45* (2011, RBA)
* *El huevo izquierdo del talento (una novela de cerveza-ficción)* (2013, ediciones Escalera)
* *La maldición del tigre blanco* (2013, Edebé)
* *Muerto el perro* (2014, Navona)
### Contos 
* *Yo también puedo escribir una jodida historia de amor* (2008, ediciones Escalera)
* *Yo lloré con Terminator 2 (relatos de cerveza-ficción)* (2009, ediciones Escalera)
### Poesía 
* *Si dios me pide un bloody mary* (2008, ed. Ya lo dijo Casimiro Parker)
* *Orgía de andar por casa* (2009, Albatros)
* *Memorias circulares del hombre-peonza* (2010, ed. Ya lo dijo Casimiro Parker)
### Teatro 
* *El torturador arrepentido* (2011, Talentura)
## Premios 
* Memorial Silverio Cañada de la Semana Negra de Gijón
* Premio Novelpol a la mejor novela policial
* Premio internacional Seseña de Novela

## Notas
Cassandra Rios

**Cassandra Rios**, nada en São Paulo en 1932 e finada *ibidem* o 8 de marzo de 2002, foi unha escritora brasileira de ficción, misterio e principalmente de erótica lésbica, máis coñecida co pseudónimo de **Odete Rios**.

Os seus pais foron exiliados da Guerra Civil Española. Escribiu máis de 40 novelas.

## Bibliografía (parcial) 
* *Volúpia do Pecado*
* *Carne em delírio*
* *Nicoletta Ninfeta*
* *Crime de Honra*
* *Uma Mulher Diferente*
* *Copacabana Posto 6 - A madrasta*
* *A Lua Escondida*
* *O Gamo e a Gazela*
* *A Borboleta Branca*
* *As Traças*
* *A Tara*
* *O Prazer de Pecar*
* *Tessa, a Gata*
* *A Paranoica*
* *Breve História de Fábia*
* *Um Escorpião na Balança*
* *Muros Altos*

## Notas 
## Véxase tamén 
### Ligazóns externas 
*  TPM
Catedral de Santa María de Tudela

A **catedral de Santa María la Mayor** é un templo tardorrománico cisterciense de grandes dimensións da cidade de Tudela, en Navarra.
A súa construción comezou a finais do século XII durante o reinado de Sancho VI o Sabio, pasando a testemuña ao seu fillo Sancho VII o Forte, que á súa vez o pasou ao seu sobriño Teobaldo I. Utilizou algúns dos alicerces da Mesquita Maior de Tudela (séculos IX a XI). Como as orientacións dos dous templos non coincidían, a mesquita foi destruída para edificar o novo templo e só se aproveitaron algúns dos seus alicerces. Agora sitúase entre as actuais praza Vieja e as rúas Roso, Portal e Horno Higuera da Zona Vella de Tudela.

Inicialmente serviu como colexiata, pasando a ser catedral cando no século XVIII Tudela se segregou da diocese da veciña Tarazona. Foi elevada á dignidade de catedral por Pío VI, a instancias de Carlos III, no século XVIII.

## Notas 
## Véxase tamén  
### Ligazóns externas 
*Información do Palacio Decanal de Tudela 
*Información do portal de Turismo de Navarra
Fernando San Emeterio

**Fernando San Emeterio Lara**, nado o 1 de xaneiro de 1984 en Santander, é un ex xogador español de baloncesto profesional. Mide 1.99 metros e xogaba nas posicións de escolta e ala. Actualmente é adestrador asistente do Valencia Basket. 

## Traxectoria profesional 
San Emeterio comezou a xogar coma profesional no CB Valladolid na tempada 2001-02. En 2006, fichou polo Akasvayu Girona, e dous anos despois polo Saski Baskonia. No Baskonia, foi elixido coma o mellor xogador da tempada da Liga ACB na tempada 2010-11. En 2011, ampliou o seu contrato co Baskonia por catro tempadas máis. O 30 de xuño de 2015, San Emeterio deixou o equipo tras sete tempadas.

O 8 de xullo de 2015, San Emeterio asinou un contrato de dous anos co Valencia BC.

O 1 de xullo de 2021, San Emeterio anunciou a súa retirada coma xogador de baloncesto profesional.

## Notas 
## Véxase tamén 
### Ligazóns externas 
* Perfil en Eurobasket.com 
* Perfil en Euroleague.net
Ag2r-La Mondiale

[400px|miniatura|right|O Ag2r-La Mondiale en [abril de 2014.]]
O **Ag2r-La Mondiale** (código UCI: **ALM**) é un equipo ciclista francés que compite na categoría UCI WorldTour. O equipo foi fundado no ano 1992 co nome de Chanzal. Na actualidade, o Ag2r emprega bicicletas da marca alemá, Focus con compoñentes de Campagnolo.

## Historia 
En 1992, Vincent Lavenu, ciclista recentemente retirado do ciclismo profesional, creou un equipo de ciclismo profesional xunto a Chazal como patrocinador oficial. No último equipo profesional no que militou, Lavenu xa fora patrocinado por Chazal. Chazal continuou vinculado ao equipo até o ano 1995. No ano seguinte (1996), Petit Casino, unha cadea de postos de café en supermercados, fíxose co patrocinio do equipo. En 1997, Casino, a compañía de supermercados que tiña os cafés Petit Casino, fíxose cargo do patrocinio do equipo e o orzamento incrementouse. O equipo de Vincent Lavenu xa podía competir en grandes carreiras ciclistas como as clásicas. Algúns do ciclistas destacados do equipo foron Alexandre Vinokourov, Jaan Kirsipuu e Lauri Aus.
[miniatura|right|O AG2R Prévoyance no [Tour de Francia 2006.]]

A compañía aseguradora Ag2r Prévoyance converteuse en patrocinador oficial no ano 2000. Na tempada 2006, o equipo uniuse ao UCI ProTour. O AG2R tivo esta oportunidade, xa que o Fassa Bortolo saíu da competición deixando unha licenza libre que o AG2R aproveitou para meterse entre os grandes porque era o único poxador por meterse logo da retirada do Comunidade Valenciá. O primeiro Tour de Francia que disputou o equipo foi o do 2006, no que obtivo éxito cunha vitoria de etapa de Sylvain Calzati e un día de amarelo Cyril Dessel.

No Tour 2014, o Ag2r-La Mondiale obtivo o seu mellor resultado individual na volta, ao lograr que o veterano ciclista francés Jean-Christophe Péraud rematará no segundo caixón da clasificación nos Campos Elisios de París.

## Campionatos nacionais 
## Equipo
No 1 de xaneiro de 2015

## Véxase tamén 
### Outros artigos 
* UCI World Tour

### Ligazóns externas 
* Páxina web oficial
Barcelos (homónimos)

O topónimo **Barcelos** pode referirse a:

;En Galiza
***Barcelos**, lugar da parroquia de Mougás, no concello de Oia.

;Fóra de Galiza

;No Brasil
***Barcelos**, municipio brasileiro do estado do Amazonas.

;En Portugal
***Barcelos**, cidade portuguesa do distrito de Braga.

## Véxase tamén
### Outros artigos
***Barcelo**, lugar da parroquia de San Pedro de Batalláns, no concello das Neves;
***Lenda do Galo de Barcelos**, intervención milagrosa dun galo na proba da inocencia dun home acusado erradamente;
***Condado de Barcelos**, título nobiliario portugués creado polo rei don Dinís en 1298;
***Ducado de Barcelos**, título nobiliario portugués creado polo rei Sebastián de Portugal en 1562;
***Barón de Barcelos**, título nobiliario brasileiro creado polo rei Pedro II do Brasil en 1879.
Barxelas

O topónimo **Barxelas** pode referirse a:

;En Galiza
***Barxelas**, lugar da parroquia de Cudeiro, no concello de Ourense;
***Barxelas**, lugar da parroquia de Xinzo, no concello de Ponteareas;
***Barxelas**, lugar da parroquia de Vilela, no concello de Punxín.

## Véxase tamén
### Outros artigos
Tutti i santi giorni

***Tutti i santi giorni*** é un filme italiano dirixido por Paolo Virzì que se estreou no 2012. Baséase no romance *La generazione* de Simone Lenzi (do cal é unha adaptación moi libre).

## Personaxes 
* Luca Marinelli como Guido
* Thony como Antonia
* Micol Azzurro como Patrizia
* Claudio Pallitto como Marcello
* Stefania Felicioli como Xinecóloga
* Franco Gargia como Profesor Savarese
* Giovanni La Parola como Jimmy
* Frank Crudele como Pai de Antonia
* Mimma Pirré como Rosetta, Nai de Antonia

## Notas 
## Véxase tamén 
### Ligazóns externas 
*
Paul Dumol

**Paul A. Dumol** é un dramaturgo, historiador e profesor universitario filipino. A súa obra, *Ang paglilitis kay Mang Serapio* considérase a primeira peza modernista na arte filipina.

## Notas
Bartonella henselae

***Bartonella henselae*** (antes chamada ***Rochalimaea henselae***), é unha proteobacteria con forma de bacilo gramnegativo cun flaxelo polar. Pode causar en humanos bacteremia, endocardite, anxiomatose bacilar, e peliosis hepatis. É tamén o axente causante da enfermidade da rabuñadura do gato (ver bartonelose) que adoita ocorrer en certos casos cando nos rabuña ou morde un gato. A enfermidade caracterízase por linfoadenopatía (inchamento dos ganglios linfáticos) e febre.

A peliosis hepatis (enfermidade vascular na que se forman cavidades cheas de sangue no fígado) causada por *B. henselae* pode ocorrer soa ou xunto con anxiomatose bacilar cutánea ou bacteremia. Os pacientes con peliosis hepatis presentan síntomas gastrointestinais, febre, calafríos, e agrandamento do fígado e o bazo, que conteñen cavidades cheas de sangue. Esta doenza sistémica dáse principalmente en pacientes inmunocomprometidos, como os infectados polo VIH.

*Bartonella henselae* infecta as células do hóspede uníndose a elas polas adhesinas autotransportadoras triméricas (TAA) bacterianas.

A presenza da bacteria pode detectarse por medio dunha tinguidura especial chamada tinguidura de Warthin-Starry, ou por unha técnica de tinguidura de prata similar realizada nos tecidos infectados. *Bartonella henselae* pode cultivarse nun cultivo de sangue de lise-centrifugación.

O nome *henselae* déuselle en honor de Diane M. Hensel, que illou moitas das cepas orixinais detectadas en pacientes con bacteremia de Oklahoma. 
* Febre.
* Ganglios linfáticos agrandados moles que se desenvolven de 1 a 3 semanas despois da exposición.
* Unha pápula ou pústula no sitio de inoculación.

## Tratamento 
As infeccións por *Bartonella henselae* (enfermidade da rabuñadura do gato) son xeralmente autolimitadas, pero poden ser tratadas con azitromicina e doxiciclina.

## Notas 
## Véxase tamén 
### Outros artigos 
* Adhesinas autotransportadoras triméricas (TAA)

### Ligazóns externas 
*
Area Longa

O topónimo **Area Longa** pode referirse a:

;En Galiza
***Area Longa**, lugar da parroquia de Tal, no concello de Muros;
***Area Longa**, lugar da parroquia do Vicedo, no concello do Vicedo.

;Praia de Galiza
***Praia de Area Longa**, no concello de Porto do Son.

## Véxase tamén
### Outros artigos
Areás

Como topónimo **Areás** pode referirse a:

;En Galiza
***Areás**, lugar da parroquia de Armariz, no concello de Xunqueira de Ambía;
***Areás**, lugar da parroquia de Mourente, no concello de Pontevedra;
***Os Areás**, lugar da parroquia das Enchousas, no concello das Somozas.

## Véxase tamén
### Outros artigos
Bartonella elizabethae

***Bartonella elizabethae*** (antes chamada ***Rochalimaea elizabethae***), é unha especie de alfaproteobacteria. Pode causar enfermidades en animais e humanos. As infeccións por *B. elizabethae* poden ser máis comúns do que previamente se pensaba. Nun estudo feito en Nova York en 1997-98 entre drogadictos por vía intravenosa sobre especies de *Bartonella* atopou que os anticorpos contra *B. elizabethae* eran os máis comúns entre as bartonelas, atopados no 46% dos casos.

Deuselle o seu nome específico polo hospital de St. Elizabeth en Brighton, Massachusetts, onde foi illada.
 
## Notas 
## Véxase tamén 
### Ligazóns externas 
* Bartonella-Associated Infections – CDC
* Information on Bartonella – lymedisease.org 
* Bartonella species - List of Prokaryotic names with Standing in Nomenclature
Luis Felipe Serrate

**Luis Felipe Serrate**, nado en Huesca o 5 de abril de 1962, é un político español, membro do Partido Socialista Obrero Español. Dende o 13 de xuño de 2015 é alcalde de Huesca, cargo que xa ocupou entre 2010 e 2011.

## Biografía 
Voceiro do Grupo Municipal Socialista na Casa do Concello oscense e voceiro do Grupo Socialista da Deputación Provincial de Huesca. Secretario xeral do PSOE na cidade, pertence á Executiva Provincial do partido como secretario de Participación Cidadá e Movementos Sociais. Coordinou diversas campañas electorais da Agrupación Local de Huesca.

Comezou moi novo en política. A partir de 1979, implícase na xestación e desenvolvemento do PSOE nos ámbitos comarcais. Foi concelleiro de Castejón de Monegros (Huesca), de 1999 a 2003. Dende 2003 é concelleiro no de Huesca.

É licenciado en Ciencias Políticas e Socioloxía, ademais de diplomado en Traballo Social. Pertence ao corpo técnico da Fundación Municipal de Servizos Sociais do Concello de Huesca. Cursou o programa de doutoramento en Estado Social e Suficiencia Investigadora na Universidade Pontifica de Salamanca.

## Véxase tamén 
### Ligazóns externas 
* Sitio web
Condado de Białystok

O **condado de Białystok** (en ) é un condado do voivodato de Podlaquia, no nordeste de Polonia, na fronteira con Belarús. Foi creado o 1 de xaneiro de 1999 como resultado das reformas do goberno local en Polonia de 1998. O seu centro administrativo é a cidade de Białystok, aínda que a cidade non é parte do condado e constitúe unha cidade-condado independente.

## Subdivisións 
miniatura|right|250px|Concellos do condado de Białystok.
O condado divídese en quince concellos: nove concellos mixtos e seis concellos rurais:
#Białystok (cidade-condado propia, non parte do condado de Białystok)
#Choroszcz (concello mixto)
#Czarna Białostocka (concello mixto)
#Łapy (concello mixto)
#Supraśl (concello mixto)
#Suraż (concello mixto)
#Tykocin (concello mixto)
#Wasilków (concello mixto)
#Zabłudów (concello mixto)
#Dobrzyniewo Duże (concello rural)
#Gródek (concello rural)
#Juchnowiec Kościelny (concello rural)
#Michałowo (concello mixto)
#Poświętne (concello rural)
#Turośń Kościelna (concello rural)
#Zawady (concello rural)
Fernando Elboj Broto

**Fernando Elboj Broto**, nado en Huesca o 14 de xullo de 1946 e finado na mesma cidade o 30 de xaneiro de 2023, foi un político español, membro do Partido Socialista Obrero Español. Foi alcalde de Huesca entre 1999 e 2010.

## Traxectoria 
Nado en Huesca en 1946, foi catedrático de Xeografía e Historia. Membro do PSOE, foi senador pola súa provincia natal entre 1982 e 1989. En 1990 foi nomeado director provincial de educación en Huesca, cargo que desempeñou ata 1994. En 1999 encabezou a lista do seu partido á alcaldía de Huesca, sendo investido alcalde gobernando en coalición con IU e PAR. En 2003 conseguiu a maioría absoluta e gobernou en solitario. En maio de 2007 gañou de novo as eleccións con maioría relativa, gobernando en coalición co PAR.

Tras tres lexislaturas consecutivas como alcalde foi elixido, en 2008, senador. En maio de 2009, remodelou as competencias municipais e, ademais de Senador, Alcalde e concelleiro de Urbanismo, asumiu a concellaría de Medio.

O 3 de xullo de 2010, dimitiu como alcalde de Huesca para concentrarse no seu escano do Senado.

## Notas 
## Véxase tamén 
### Ligazóns externas 
* Blog persoal
* Ficha persoal no Senado.
Pedro Santisteve

**Pedro Santisteve Roche**, nado en Zaragoza o 28 de maio de 1958, é un avogado penalista, activista social e profesor universitario aragonés. Foi o alcalde de Zaragoza dende o 13 de xuño de 2015 até o 15 de xuño de 2019.

## Biografía 
Santisteve licenciouse en Dereito e exerce dende 1984 como avogado penalista. Ao longo da súa traxectoria persoal destacouse pola súa crítica ao sistema penitenciario actual e pola defensa dos dereitos das persoas encarceradas. É fundador da Asociación de Seguimento e Apoio a Presas e Presos en Aragón (ASAPA), que en 2000 recibiu da Deputación Xeral de Aragón a Medalla ao Mérito Social. Dende a década de 1990 é profesor na facultade de Dereito da Universidade de Zaragoza.

### Carreira política 
A entrada de Santisteve en política comezou co movemento 15-M. En 2015 resultou gañador do proceso de primario de Ganemos Zaragoza, no que participaron máis de 3.700 persoas. Deste modo, Santisteve foi o cabeza de lista da candidatura de unidade cidadá Zaragoza en Común (ZeC), na que conflúen movementos sociais, Podemos, Izquierda Unida, Equo, Puyalón de Cuchas, Piratas de Aragón, Somos e Demos+.

O programa co que esta candidatura concorreu aos comicios municipais estivo baseado na transparencia institucional, a toma de decisións participativa, a rendición de contas e unha política social máis ampla.

Esta candidatura, liderada por Santisteve, obtivo nas eleccións municipais do 24 de maio de 2015 80.040 votos (24,57%) e 9 concelleiros, quedando como a segunda forza política por detrás do PP, con 10 concelleiros, e por enriba do PSOE, con 6 concelleiros.

O 13 de xuño de 2015 Pedro Santisteve foi investido alcalde de Zaragoza grazas aos votos dos concelleiros de Zaragoza en Común (ZeC), o PSOE e Chunta Aragonesista (CHA).

## Notas 
## Véxase tamén 
### Ligazóns externas 
* Pedro Santisteve - Primarias Ganemos Zaragoza
FDJ

O **FDJ** (código UCI: **FDJ**), tamén coñecido como **La Française des Jeux**, é un equipo ciclista francés que compite no UCI WorldTour. O nome do equipo é patrocinado pola empresa de loterías francesa, La Française des Jeux. O equipo fundouse en 1997 e na actualidade disputa as súas carreiras con bicicletas Lapierre.

## Historia 
[miniatura|300px|As bicicletas e o coche do equipo no [Eurométropole Tour 2014.]]
O equipo foi fundado no ano 1997 baixo o liderado de Marc Madiot, un ex-ciclista gañador da París-Roubaix en varias ocasións. Durante varios anos o equipo levou o nome da páxina web do seu patrocinador (Fdjeux.com) para facerlle publicidade, pero no 2005 o equipo recuperou o seu nome orixinal, Française des Jeux. O equipo foi do UCI ProTour durante 6 tempadas (da 2005 á 2010). Ao final desa última tempada, a do ano 2010, o conxunto descendeu de categoría á Profesional Continental. Na tempada do ano 2012, o equipo regresou a participar na máxima categoría do ciclismo, o UCI WorldTour.

## Campionatos nacionais 
## Equipo 
A 1 de xaneiro de 2017

## Véxase tamén 
### Outros artigos 
* UCI WorldTour

### Ligazóns externas 
* Páxina web oficial
Bologna FC 1909

O **Bologna Football Club 1909** é un club de fútbol italiano da cidade de Boloña (Emilia-Romagna), formado en 1909 e refundado en 1993. Recibe o alcume de *rossoblu* debido ás camisas con raias azuis e vermellas que empregan, que son tamén as cores oficiais da cidade.

Bologna foi un dos clubs fundadores da Serie A en 1929. O equipo gañou o campionato italiano sete veces.

## Xogadores 
:*Categoría principal: Xogadores do Bologna FC 1909.*

## Palmarés 
**Serie A** / **Campionato de Fútbol Italiano:**
:* **Campión (1)**: 1924–25, 1928–29, 1935–36, 1936–37, 1938–39, 1940–41, 1963–64

**Coppa Italia:** 
:* Finalista (3): 1969–70, 1973–74

## Notas 
## Véxase tamén 
### Ligazóns externas 
* Páxina oficial do club
Condado de Nowogródek

[miniatura|Localización do condado de Slonim no [Gran Ducado de Lituania, entón parte da Coroa de Polonia e Lituania.]]
O **condado de Nowogródek** (en ) foi unha división territorial do voivodato de Nowogródek do Gran Ducado de Lituania, con capital na cidade de Nowogródek (hoxe Belarús), creado co voivodato en 1507.
## Véxase tamén 
* Organización territorial do Gran Ducado de Lituania
Lepidopsetta mochigarei

***Lepidopsetta mochigarei*** Synder, 1911), é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das tres que integran o xénero *Lepidopsetta*.

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

## Taxonomía 
### Descrición 
A especie foi descrita en 1911 polo zoólogo estadounidense John Otterbein Snyder.

### Sinónimos 
Ademais de polo nome que lle impuxo Snyder, e actualmente válido, a especie coñécesa tamén polos seguintes sinónimos:

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Orr, J. W. (2000): "Revision of the genus *Lepidopsetta* Gill, 1862 (Teleostei: Pleuronectidae) based on larval and adult morphology, with a description of a new species from the North Pacific Ocean and Bering Sea". *Fishery Bulletin* **98**: 539-582.

### Outros artigos 
* Pleuronectiformes
* Pleuronéctidos
* *Lepidopsetta*

### Ligazóns externas 
* *Lepidopsetta mochigarei* na EOL.
* *Lepidopsetta mochigarei* na ADW.
William Powell

**William Horatio Powell**, nado en Pittsburgh (Pensilvania) o 29 de xullo de 1892 e finado en Palm Springs (California) o 5 de marzo de 1984 foi un actor estadounidense.

## Traxectoria 
Fillo único, Powell amosou axiña aptitudes para a interpretación. En 1907 marchou coa súa familia a Kansas City, Missouri, onde se graduou no instituto. Os Powell vivían a poucos quinteiros de distancia dos Carpenters, cuxa filla Harlean tamén triunfou en Hollywood co nome de Jean Harlow, mais ela e Powell non se coñeceron ata que xa eran actores recoñecidos.

Tralo instituto Powell marchou a Nova York para entrar na American Academy of Dramatic Arts con 18 anos. En 1912, xa graduado traballou en vodevís. Tras varias experiencias con éxito en Broadway comezou a súa carreira cinematográfica en 1922.

O papel máis famoso de Powell foi o de Nick Charles en seis filmes da serie *Thin Man*, comezando con *The Thin Man* en 1934, baseados na novela de Dashiell Hammett. O papel de Nora, a súa dona, foi interpretado por Myrna Loy. A parella, unha das máis prolíficas de Hollywood, apareceu en catorce filmes xuntos.

En 1935 coincidiu con Jean Harlow en *Reckless*, comezando un romance con ela. Porén, Harlow morreu de uremia en xuño de 1937 antes de poder casar. Ese mesmo ano foille diagnosticado un cancro, dous feitos que lle provocaron non aceptar moitos papeis. Powell someteuse a cirurxía e a un tratamento experimental con radio e o curou en dous anos.

A carreira de Powell diminuíu considerablemente na década de 1940, a pesar de lograr en 1947 a súa terceira candidatura ao Oscar ao mellor actor por *Life with Father*. O seu último filme foi *Mister Roberts* (1955), con Henry Fonda, James Cagney e Jack Lemmon. A pesar das numerosas ofertas para volver ao cinema, rexeitounas todas, feliz no seu retiro.

Powell faleceu dun fallo cardíaco o 5 de marzo de 1984, aos noventa e un anos.

## Filmografía 
### Curtametraxes 
* *Screen Snapshots* (1932)
* *Hollywood on Parade No. A-12* (1933)
* *Screen Snapshots: The Skolsky Party* (1946)

## Notas 
## Véxase tamén 
### Bibliografía 
* Bryant, Roger, *William Powell: The Life and Films*, Jefferson, NC: McFarland & Co., 2006. ISBN 0-7864-2602-0
* Francisco, Charles, *Gentleman: The William Powell Story *, Nova York: St Martins Press, 1985. ISBN 0-312-32103-1
* Christensen, Lawrence O., et al. *Dictionary of Missouri Biography*. Columbia, MO: University of Missouri Press ISBN 0-8262-1222-0
### Ligazóns externas 
* William Powell 
* 
* In Loving Memory Of William Powell
* Fotografías de William Powell
* Arquivo do FBI sobre William Powell
Casa de les Punxes

A **Casa de les Punxes** ou **Casa Terrades** é un edificio deseñado polo arquitecto modernista Josep Puig i Cadafalch. Encóntrase situada na Avinguda Diagonal da cidade de Barcelona (Cataluña).

## Características 
A casa construíuse en 1905 por encarga das irmás Terrades que querían unificar tres inmobles da súa propiedade. Puig i Cadafalch proxectou un edificio de aspecto medieval, con elementos que recordan á arquitectura gótica europea.

Unha das características deste edificio son as súas seis torres, coroadas por senllas agullas de forma cónica o que lle deu o nome popular de "Casa de les Punxes" (en catalán, *punxes* significa "pinchos").

Para a construción da fachada utilizouse o ladrillo. Nela poden verse algúns plafóns decorativos; un deles, no que aparece Sant Jordi (*San Xurxo*), ten escrita a seguinte lenda *Sant Patró de Catalunya, torneu-nos la llibertat* ("Santo Patrón de Cataluña, devólvenos a liberdade"). A decoración en pedra con debuxos florais de tribunas e balcóns é plenamente modernista. O tellado é a dobre vertente.

En 1976 foi declarada Monumento Histórico Nacional. En 1980 realizouse unha reforma completa do edificio. De propiedade privada, o interior da casa non pode ser visitado, aínda que hai compañías coas súas oficinas no edificio, como Veeva Systems, coa súa central europea.

## Notas 
## Véxase tamén 
### Ligazóns externas 
* Descrición e imaxes
Plaça de la Vila de Gràcia

A **Plaça de la Vila de Gràcia** (ata 2009, **plaça de Rius i Taulet**, e coñecida polos veciños como '''Plaça d'Orient'*) é o centro administrativo da antiga vila de Gràcia, hoxe distrito da cidade de Barcelona.
## Características 
O campanario de 33 metros que domina a praza é o seu elemento máis destacado. Foi construído por Antoni Rovira i Trias entre 1862 e 1864. Trátase dunha torre octogonal cun reloxo de esferas de catro lados. Enriba atópase a mítica "Campana de Gràcia", coñecida como *la Marieta''.

No lado mar da praza está o edificio da sede do distrito, construído por Francesc Berenguer i Mestres. Restaurado recentemente, na fachada destacan dúas farolas de estilo mariñeiro e o escudo da vila forxado en ferro (tres lirios brancos sobre campo azul).

A praza tivo catro nomes oficiais: Orient, Constitució, Rius i Taulet e o actual. Tamén ten tres nomes populares: "del Campanar", "de la Vila" e "d'Orient". Tamén é coñecida como "la plaça del rellotge".

## Notas 
## Véxase tamén
Toad the Wet Sprocket

**Toad the Wet Sprocket** é unha banda de rock alternativo formada en Santa Bárbara (California) en 1986. A banda compóñena o vocalista e guitarrista Glen Phillips, o guitarrista Todd Nichols, o baixista Dean Dinning e o batería Randy Guss.
## Traxectoria 
A banda formouse en 1986 no *San Marcos High School* en Santa Bárbara,  Glen Phillips tiña entón 16 anos e os outros membros tiñan 19 e 20 anos.

O nome da banda procede dun sketch do actor Eric Idle para o programa de televisión Rutland Weekend Television que se emitiu en 1975 e no que daba o nome de "Toad the Wet Sprocket" a unha banda de ficción.

A súa primeira aparición foi en setembro de 1986, nun concurso de talentos, que non gañou. O primeiro álbum saíu en 1989, *Bread & Circus* co selo de Columbia Records, do que saíron os sinxelos "Way Away" e "One Little Girl".

O segundo álbum de estudio editouse en 1990, *Pale*, xa cunha sonoridade máis madura e do que saíron os sinxelos "Jam" e "Come Back Down", o álbum non tivo éxito ningún, mais os sinxelos tiveron algunha recepción nas emisoras de radio.

En 1991, a banda editou o seu terceiro álbum, *Fear, *cos sinxelos* * "All I Want" e "Walk on the Ocean". Foi o seu primeiro éxito, a RIAA certificou  seu primeiro platino.

En 1992 o filme *Buffy the Vampire Slayer* incluíu a súa canción "Little Heaven" na súa banda sonora

En 1993, o filme *So I Married an Axe Murderer  *protagonizado por* *Mike Myers incluíu na súa banda sonora a canción "Brother" que apareceu tamén na compilación *In Light Syrup* e no álbum en directo, *Welcome Home: Live at the Arlington Theatre, Santa Barbara 1992*.

En 1994, a banda lanzou *Dulcinea, *do que saíron os sinxelos* * "Fall Down," e "Something's Always Wrong". A RIAA certificouno ouro e despois platino. Ao ano seguinte editouse unha compilación de caras b e temas raros, *In Light Syrup*, incluía os sinxelos "Good Intentions," que apareceu na banda sonora da serie de televisión Friends, así como "Brother." En 2001 o disco certificouse ouro.

En 1997 a banda editou *Coil, * cunha sonoridade máis rock e eléctrica. Os sinxelos foron "Come Down", "Crazy Life" e "Whatever I Fear."

Logo do lanzamento deste disco, a banda separouse en 1998, realizando con todo algunhas actuacións en 1999. Nos anos seguintes realizaron algúns conecertos máis, incluíndo unha xira polos Estados Unidos no verán de 2006 e no ano 2009 volvéronse a conformar como unha banda activa, lanzando un novo álbum en 2013, *New Constellation*.

## Discografía 
### Álbums de estudio 
* 1989 - *Bread & Circus*
* 1990 – *Pale*
* 1991 – *Fear*
* 1994 – *Dulcinea*
* 1997 – *Coil*
### Compilacións 
* 1995 - *In Light Syrup*
* 1999 - *P.S. (A Toad Retrospective)*
Ana Alós López

**Ana Isabel Alós López**, nado en Huesca en 1969, é unha política, economista e empresaria española, membro do Partido Popular. Foi alcaldesa de Huesca entre 2011 e 2015.

## Biografía 
Licenciada en Ciencias Económicas pola Universidade de Zaragoza, tamén ten un mestrado en Administración e Dirección de Empresas polo Instituto Católico de Administración e Dirección de Empresas (ICADE). Posteriormente a partir do ano 1995 estivo a traballar como axente de desenvolvemento local na Mancomunidade da Canle de Berdún, en 1996 comezou a traballar no sector da economía como asesora de empresas no seu propio despacho xunto ao seu socio e un ano máis tarde en 1997 crearon unha empresa especializada ao lavado de vehículos e en 1999 outra que se dedicaba á reciclaxe de combustibles de impresión.

Posteriormente no ano 2003, entrou no mundo da política sendo concelleira do Concello de Huesca polo Partido Popular, nese mesmo ano tamén foi conselleira comarcal da Comarca da Hoya de Huesca onde permaneceu ata o mes de xuño de 2009 tras renunciar, durante estes tempos dende o 2008 tamén pasou a ser voceiro do Grupo Municipal Popular no concello.

Nas eleccións municipais de España de 2011 que se celebraron o día 22 de maio de 2011 presentouse como candidata á alcaldía, sendo a súa formación política a máis votada e converténdose en alcaldesa aínda que non por maioría absoluta. Tomou o cargo de alcaldesa o día 14 de xuño. Nese mesmo ano tamén entrou como vogal na Federación Española de Municipios e Provincias, da que actualmente pertence. Nas eleccións de 2015 perdeu a alcaldía en favor do PSOE.

## Notas 
## Véxase tamén
Pla de Palau

O **Pla de Palau** foi na antigüidade a praza principal da Barcelona comercial debido a que era a porta de entrada de todo aquilo que viña a través do mar, xa fosen mercadorías ou persoas. De feito era a praza que daba ao único acceso que se tiña á cidade dende o porto, a través do portal de Mar (século XVI).
Durante a época medieval configurouse como centro de intercambios comerciais de primeira orde, construíndose nela diversas edificacións de carácter eminentemente comercial como:

* A Casa da Lonxa de Mar (1383).
* A Casa do Xeneral (século XV).
* O Hala dels Draps (século XIV).
* A Armaría (Arsenal).
* A Alfándega (século XV).
* O Consulado do Mar (século XV).

Durante o século XVII o Hala dels Draps converteuse no Pazo do Vicerrei, reformado novamente en 1846, data en que pasou a ser Palacio Real, ata que foi destruído por un incendio en 1875. Do mencionado edificio é de onde procede o nome da praza.

## Véxase tamén 
### Ligazóns externas 
*Lonxa de Mar
BMC Racing Team

O **BMC Racing Team** (código UCI: **BMC**) é un equipo ciclista con licenza estadounidense pero que ten a sede da súa fábrica de bicicletas, BMC, en Suíza. O equipo participa no UCI WorldTour e foi fundado no ano 2007.

## Historia 
O equipo comezou a crearse en 2005, cando o ex-ciclista Gavin Chilcott comezou coa idea de crear un equipo ciclista sub-23. No 2006, empezou cun equipo afeccionado que participaba no calendario estadounidense.

A finais dese mesmo ano, despois de diversas negociacións con Andy Rihs e Jim Ochowicz, Gavin Chilcott conseguiu que BMC patrocinara o equipo para a tempada seguinte.

Na tempada 2007, o equipo rexistrouse na Unión Ciclista Internacional como Continental e estaba formado por 14 ciclistas, dos cales 2 eran suízos pola defunción do Phonak polos casos de dopaxe.
[300px|miniatura|As bicis e o vehículo que empregou o equipo no [Tour de Francia 2014.]]

Xa en 2008, o equipo logrou o ascenso á categoría Profesional Continental, o que lle permitía poder ir de invitado a algunha das Grandes Voltas.

No 2010, o conxunto suízo-estadounidense quixo dar un salto de calidade para poder participar en Grandes Voltas e por iso xuntou un equipo de 25 ciclistas fichando grandes figuras como o campión do mundo en ruta do 2009 Cadel Evans, o campión do mundo en ruta do 2008 Alessandro Ballan, Karsten Kroon, Marcus Burghardt, Steve Morabito ou o experimentado veterano George Hincapie. Isto fixo que o BMC Racing Team disputase 19 das 26 probas do UCI WorldTour 2009, entre elas o Giro de Italia ou o Tour de Francia.

Para a tempada 2011, o equipo decidiu realizar o salto definitivo e participar dunha vez por todas no UCI WorldTour. Nesa mesma tempada, Cadel Evans alzouse co título do Tour de Francia.

En 2012, o conxunto reforzouse con fichaxes como o do especialista en clásicas Philippe Gilbert, o do campión do mundo en ruta do 2010 Thor Hushovd ou o da xove promesa estadounidense fillo de pais holandeses Tejay van Garderen. Neste ano, o belga Philippe Gilbert alzouse co Campionato do Mundo de Ciclismo en Ruta 2012.

No 2014, o BMC Racing Team conseguiu a vitoria na carreira contra o reloxo por equipos do Campionato do Mundo de Ciclismo en Ruta 2012.

## Mellores resultados 
## Campionatos nacionais e mundiais 
## Equipo 
No 1 de xaneiro de 2015

## Véxase tamén 
### Outros artigos 
* UCI WorldTour

### Ligazóns externas 
* Páxina web oficial* Páxina de BMC
Voivodato de Kíiv

miniatura|Bandeira
thumb|dereita|200px|Localización do voivodato na Coroa de Polonia e Lituania.
O **voivodato de Kíiv** (en ; en ; en ; en ) foi unha división administrativa do Gran Ducado de Lituania (dende 1471), cedida a partir de 1569 á Coroa do Reino de Polonia. A súa capital foi a cidade de Kíiv até 1667, cando a capital pasou a Zhitómir.
## Notas 
## Véxase tamén 
* Organización territorial do Gran Ducado de Lituania
A Casanova, Carelle, Sobrado

**A Casanova** é un lugar da parroquia de Carelle, no concello coruñés de Sobrado, na comarca da Terra de Melide. Segundo o IGE, en 2014 tiña 6 habitantes (4 homes e 2 mulleres).

## Lugares e parroquias 
### Lugares de Carelle 
### Parroquias de Sobrado 
## Notas